  Майя Бывальцева 14-тӥ толшоре Удмуртилэн тӧроез Александр Бречалов видеоконфенци амалэн Россилэн азьмуртэзлы Владимир Путинлы элькунысь мер но экономика удысъёсты азинтон сярысь вераз. Со сярысь кун кивалтӥсьлэн нимлыко сайтаз ивортӥзы. Нимысьтыз коронавирус инфекиц вӧлмонэн но соин нюръяськон ужрадъёс сярысь вераськизы. Ми ватсаса 750 койкаос кылдытӥмы но обсерваторъёсты выльысь усьтӥмы, отчы висисьёсты йӧнатозязы эмъяськыны келяськомы. Та дыре милям 44 процентэз койкаос буш сыло, резерв вань. Ми югдурлэн котькыӵе воштӥськонэзлы дась, но оскиськомы, югдур огсыр луоз шуыса Александр Бречалов, Удмуртилэн тӧроезСо сяна, Александр Бречалов Удмуртилэн кунлыкезлы 100 ар тырмон улсын ортчытэм ужрадъёс сярысь вераз, 2021-тӥ ар элькунын Гуртлэн ареныз ялэмын шуыса ииортӥз, мерлыко удысын азинсконъёсты пусйиз. Йӧскалык ӵектосъёслы луыса куинь арсын ми 37 нылпи садъёс пуктӥмы. Таяз арын оглом 1 сюрс 390 интылы эшшо 14 нылпи садъёс пуктомы. Озьы <…> ньыль арскын 4 сюрс 345 интылы 51 нылпи садъёс кылдозы. 2018-2020 аръёсы тямыс школа пуктэмын. 2021-тӥ арын эшшо куиньзэ пуктыны кутском. Оглом со 6 сюрс 388 интылы 11 школа луоз. <...> Куинь арскын 110 фельдшер-акушер пунктъёс пуктӥм Александр Бречалов, Удмуртилэн тӧроезОзьы ик улосвыллэн тӧроез сюресъёсты тупатъян но улдон юртъёс пуктон сярысь вераз. Александр Владимирович, мон учки элькунъя сётэтъёсты: оглом югдур эсэпрадо, огсыр. Улосвылын ваньбур поттон йылэ. Промышленноё ужпӧр будэ. Оӝытгес ке но, гурт возёс удысын но азинскон адӟиське Владимир Путин, Росси Федерацилэн азьмуртэзРоссилэн азьмуртэз верамъя, элькун азе пуктэм ужпумъёс йыгмыт но ӟеч быдэсъясько. Кун кивалтӥсь улон интыос пуктонлы, калыкез уже интыянлы бадӟымгес саклык висъяны куриз, сюресъёсты тупатъян но лэсьтон ужез кулэстоно ӧвӧл шуыса вераз. Тегъёс: Мерлык Ижкар ВладимирПутин Удмуртия АлександрБречалов  